पाएं अपने शहर की ताज़ा ख़बरें और फ्री ई-पेपरडाउनलोड करें
धोद में बनाए गए क्वारेंटाइन सेंटर से युवक दीवार फांदकर फरार हो गया। युवक ने अपना मोबाइल बंद कर लिया। प्रशासन ने जैसे तैसे युवक से संपर्क किया तो उसने साफ मना कर दिया कि वह या नहीं आएगा और अपने घर जा रहा है। इसके बाद संबंधित युवक को उसके घर में ही आइसोलेट किया गया।
धोद थाना पुलिस ने बोसाना निवासी राजू योगी को बेवजह बाहर घूमने पर पकड़ धोद में बनाए सेंटर में क्वारेंटाइन किया था। यहां सैंपल लेने के लिए सभी को कतार में खड़ा कर दिया था। इसी दौरान राजू जिद करने लगा कि टॉयलेट जाना है। इसके बाद वह 5 फीट की दीवार के पास पहुंचा और फांदकर फरार हो गया। सेंटर के प्रभारी संदीप कुमार ने बताया कि युवक के फरार होने की सूचना अधिकारियों को दे दी।
शराब के नशे में था युवक
धोद तहसीलदार रजनी यादव ने बताया कि युवक को जब क्वारेंटाइन सेंटर लाया गया था। तब वह शराब के नशे में था। यहां से भागने के बाद उसको ट्रेस कर लिया था। उसने आने के लिए मना कर दिया तो गसरपंच और पटवारी से संपर्क कर घर में ही आइसोलेट करवा दिया और राजू पर नजर बनाए रखने के लिए परिजनों को भी पाबंद किया।
बिना जांच के भेजा घर
इधर, लक्ष्मणगढ़ पुलिस ने बेवजह घर के बाहर घूमने वाले 11 लोगों को पकड़कर सोमवार को स्थानीय क्वारेंटाइन सेंटर अम्बेडकर छात्रावास में भिजवाया था। उनके कोविड सैंपल लिए बगैर ही उनको घर भिजवा दिया गया। जिम्मेदारों का कहना था कि उनके परिजनों से शपथ पत्र लेकर चेतावनी देकर पाबन्द कर घर भेजा है।
क्वारेंटाइन सेंटर पर रात को 10 बजे मिल रहा खाना
क्वारेंटाइन सेंटरों पर अव्यवस्था के मामले भी सामने आ रहे हैं। पिपराली में बनाए गए सेंटर में क्वारेंटाइन लोगों को कहना है कि खाना समय पर नहीं मिलता। सेंटर पर मौजूद युवक विकास ने बताया कि उनके सेंटर पर 10 से 12 लोग थे। जिनको रात को 10 बजे खाना मिला।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn